**Skabelon til eksamensrapporten i Kommunikation og it C (ny ordning)**

Skabelonen skal ikke bruges slavisk, men kan fungere som inspiration til indhold i eksamensrapporten. Eleverne skal tilpasse indholdet til deres særlige problemstilling og problemløsningsproces.

Formalia: Rapportens omfang skal være 5-12 ns á 2400 anslag (inkl. mellemrum), eksklusiv forside, figurer, tabeller, illustrationer, noter, kildeliste og bilag. Den kan udarbejdes af 1-3 elever.

|  |  |
| --- | --- |
| **Afsnitsoverskrift** | **Forklaring på afsnittets indhold** |
| Forside | * projektets titel * gruppemedlemmernes fulde navne * uddannelsessted * vejlederen/lærerens fulde navn * fag * afleveringsdato * antal sider/anslag. |
| Indholdsfortegnelse | * oversigt over alle rapportens afsnit med angivelse af sidetal på afsnittenes start |
| Indledning og problemformulering | * kort beskrivelse af kommunikationsopgaven / problemformuleringen * rapportens formål og indhold * præsentation af rammerne for projektet. |
| Problemanalyse | * dokumentation og analyse af kommunikationsproblemet ved hjælp af fagets viden og metoder (fx tal, statistikker, kilder). |
| Afsender | * hvem er afsender? * hvad er afsenders formål med at starte kommunikationen? |
| Målgruppeanalyse | * hvem er modtageren? * hvad er gjort for at undersøge målgruppen nærmere? * hvilke modeller/statistik/undersøgelser er blevet anvendt - og hvorfor? |
| Kommunikationsstrategi og medievalg | * forklar den overordnede kommunikationsstrategi * hvilke konkrete kommunikationsmodeller kan bruges på produktet – hvordan og hvorfor? * hvilke medier ønskes anvendt, hvordan og hvorfor? Hvad er deres fordele/ulemper i relation til målgruppen? |
| Design/produktbeskrivelse | * hvordan er kommunikationsproduktet udformet – designmæssige virkemidler som fx komposition, layout, skrifttyper, farver, gestaltlove? Og hvordan relaterer udformningen sig til målgruppen? Hvis der er flere kommunikationsprodukter: Hvilke forskelle er der på dem mht. design og hvorfor? Suppler gerne med billeder af produktet (inkl. forklarende billedtekster). * teoretiske og metodiske overvejelser, der er anvendt ifm. fremstillingen af produktet. |
| It, teknik og proces | * hvilke arbejdsmetoder, teknikker, programmer / it-værktøjer er blevet anvendt til at udarbejde produktet? |
| Evaluering/test og argumentation for forbedringer | * hvis produktet er blevet vist til afsenderen/personer fra målgruppen – hvad er deres vurdering/bedømmelse? * er der nogle særlige tekniske eller kommunikationsmæssige overvejelser, som har mundet ud i rettelser, forslag til optimering eller lignende? |
| Etiske problemstillinger | * hvilke etiske og/eller lovgivningsmæssige overvejelser har gruppen været igennem i projektets forløb? * hvordan har det haft konsekvenser for den endelige produktudformning? |
| Konklusion | * hvordan opfylder det endelige produkt kommunikationsopgaven? * hvordan passer det endelige produkt til målgruppen og målgruppens behov? |
| Refleksioner | * refleksion over hele processen fra problem til færdig løsning * refleksion over sammenhængen mellem de forskellige faser i processen * hvordan håndtererede man konflikter og udfordringer i processen? |
| Kilder | * lav kildeliste, som indeholder samtlige anvendte kilder. |
| Bilag | * Fx skitse, flowchart, storyboard, fotos, figurer, tidsplan. Husk at bilagene (eller dele/områder af dem) skal være omtalt/inddraget i selve rapporten, så de ikke fremstår løsrevet fra den. |

*Rapportskabelonen er udarbejdet på baggrund af ideer og rapportforslag fra Anna Fenger-Grøn, Claus Scheuer-Larsen, Daniel Vognstrup Perez og Niels-Arne Hansen.*